# 5.1. Compartimos o noso reto

## Glosario

## Construtiva

Definición:

  Achegar ideas respectuosas co propósito de mellorar.

Exemplo:

  Fixen unha crítica construtiva sobre o libro que rematei onte.

## Obxectiva

Definición:

  Valorar de xeito xusto, que non dependa de opinións.

Exemplo:

  Fixen unha valoración obxectiva do traballo.

# Compartimos o noso reto

Seguro que aprendiches moito realizando o reto. A partir de agora verás a nosa lingua dende outra perspectiva, sendo capaz de valorar a riqueza que nos achegan os diferentes idiomas, así como a importancia da identidade do pobo.

Agora é o momento de gozar do traballo realizado polos diferentes equipos e tamén de presentar o voso.

Para que os vosos compañeiros e compañeiras podan entender ben o voso traballo, debedes preparar unha pequena exposición do traballo que ides reproducir posteriormente. A continuación tedes unha serie de preguntas que podedes contestar e así garantir unha explicación completa e interesante, pero tamén tedes a posibilidade de modificalas ou engadir algunha a maiores.

- Por que escollestes esta historia?
- Como organizastes o traballo no grupo?
- Que materiais e técnicas utilizastes?
- Que foi o máis difícil e como o solucionamos?
- Que parte do traballo vos fixo sentir máis satisfacción e orgullo?
- Que aprendestes facendo esta actividade?

Para que esta exposición sexa realmente efectiva, debedes contestar entre todas e todos os membros do equipo e logo dividirvos que parte vai dicir cada quen e en que orde. Isto permitirá que a exposición sexa realmente clara.

## Lectura facilitada

Seguro que aprendiches moito realizando o reto.

Agora entenderás a importancia dos diferentes idiomas para a identidade do pobo.

É o momento de compartir os proxectos realizados.

Debedes facer unha exposición sobre o traballo que ides ensinar.

Contestade ás seguintes preguntas para que sexa unha explicación completa e interesante.

- Por que escollestes esta historia?
- Como organizastes o traballo no grupo?
- Que materiais e técnicas utilizastes?
- Que foi o máis difícil e como o solucionamos?
- Que parte do traballo vos fixo sentir máis satisfacción e orgullo?
- Que aprendestes facendo esta actividade?

Contestade as preguntas entre todos.

Dividide as repostas entre os membros.

Así, seguro que será unha exposición realmente clara.

## Audio

audio/mpeg

Páxina 30 de 34

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)